1Watinna Daud, iya napuwélongngé untu’ PUWANGNGE nasaba Kus, tau Bényamingngéro. (7-2) Oh PUWANG Allataalaku, mallinrukka ri Iko; passalama’ka sibawa leppessakka polé ri sininna tau iya lellungngékka.
2(7-3) Aja’ narileppessang mennang pada-pada singaé luruika sibawa massarénréngekka na dé’ gaga pattulukku.
3(7-4) PUWANG Allataalaku, ébara’na macéko-cékoka, kédo maja lao ri rangengngé, iyaré’ga naparogiwi balié temmakkéalasang, ébara’na upogau’i makkuwaéro,
4(7:3)
5(7-6) leppessanna rilellung sibawa ritikkeng ri balié, nainappa riyuno sibawa risalai ri tanaé.
6(7-7) Tokkonni ri laleng cai-Mu, oh PUWANG, éwani ajjallokenna sining balikku. Tokkonni untu’ tulukka, saba’ Mutuntu’i adélé’é.
7(7-8) Paddeppungenni bangsa-bangsaé ri mattulilim-Mu, sibawa akuwasaini mennang polé ri kadéra arajam-Mu ri surugaé.
8(7-9) Muadélékiwi rupa tauwé; wérékka adélékeng, oh PUWANG, saba’ dé’ upasala.
9(7-10) Pappajani jana tau madorakaé sibawa pakkasse’i atinna tau makessingngé, saba’ Iko Allataala iya adélé’é, iya mpellungiyéngngi atinna sibawa pikkiranna tolinoé.
10(7-11) Pallinrukku iyanaritu Allataala iya passalama’éngngi tau iya malempu atié.
11(7-12) Allataala iyanaritu Allataala iya adélé’é, iya hukkungngéngngi tungke wettu tau majaé.
12(7-13) Rékko dé’ natappinra kédo-kédona mennang, sadiyai sibawa senjata iya paunoé. Nasai peddanna sibawa napaggettengngi panana, nainappa nannémbakeng pana-panana iya makkéapié.
13(7:12)
14(7-15) Itai, tau majaé narancanai majaé; mébbui rancana maja sibawa pogau’i pabengnguwangngé.
15(7-16) Kaliwi kalebbong untu’ tau laingngé, iyakiya aléna muto sempé ri lalenna.
16(7-17) Jaji rihukkungngi ri jana muto, sibawa risissai ri ateddekenna muto.
17(7-18) Sukkuru’ka lao ri PUWANGNGE nasaba adélé’i, upuwélongengngi pappojiyang untu’ PUWANGNGE, Iya Pommatanré.
bug_Latn bug_Latn bug_Latn unk bug_Latn bug_Latn bug_Latn bug_Latn bug_Latn bug_Latn bug_Latn bug_Latn unk bug_Latn bug_Latn bug_Latn bug_Latn